CELEX: 62010CO0335
Language: bg
Date: 2011-07-13 00:00:00
Title: Определение на Съда (пети състав) от 13 юли 2011 г. # Administraţia Finanţelor Publice a Municipiului Târgu-Jiu и Administraţia Fondului pentru Mediu срещу Claudia Norica Vijulan. # Искане за преюдициално заключение: Curtea de Apel Craiova - Румъния. # Член 104, параграф 3, първа алинея от Процедурния правилник - Вътрешно облагане с данъци и такси - Член 110 ДФЕС - Екотакса върху моторните превозни средства при първата им регистрация. # Дело C-335/10.

Определение на Съда (пети състав) от 13 юли 2011 г. — Administrația Finanțelor Publice a Municipiului Târgi-Jiu и Administrația
            Fondului pentru Mediu/Vijulan
      (Дело C-335/10)
      „Член 104, параграф 3, първа алинея от Процедурния правилник — Вътрешно облагане с данъци и такси — Член 110 ДФЕС — Екотакса върху моторните превозни средства при първата им регистрация“
      Данъчни разпоредби — Вътрешно облагане с данъци и такси  — Екотакса върху моторните превозни средства при първата им регистрация на националната територия — Такса върху внасяните употребявани превозни средства, регистрирани по-рано в други държави членки, каквато не се прилага
         за моторните превозни средства на същата възраст и със същата степен на амортизация на националния пазар — Недопустимост (член 110 ДФЕС) (вж. точки 20, 21 и 23 и диспозитива)
      
      Предмет
      
         
               Преюдициално запитване — Curtea de Apel Craiova — Регистрация на употребявани превозни средства, регистрирани по-рано в други
                  държави членки — Екотакса върху моторните превозни средства при първата им регистрация в държава членка — Съвместимост на
                  националната правна уредба с член 110 ДФЕС — Временно освобождаване на превозни средства с определени характеристики
               
            Диспозитив
      Член 110 ДФЕС следва да се тълкува в смисъл, че той не допуска държава членка да въвежда екотакса за моторните превозни средства
         при първата им регистрация в съответната държава членка, ако тази фискална мярка е уредена по начин, по който тя възпира пускането
         в движение в посочената държава членка на употребявани моторни превозни средства, закупени в други държави членки, без обаче
         същевременно да възпира закупуването на употребявани моторни превозни средства на същата възраст и със същата степен на амортизация
         на националния пазар.